Държавен вестник, бр. 92, 2025 г., стр. 174

СТР.  174	
Д Ъ Р Ж А В Е Н  В Е С Т Н И К 	
БРОЙ  92
5. проверка в АИС ГК с цел установяване 
дали гражданинът на трета страна, пре­
возното средство и вещите, които пренася, 
представляват заплаха за обществения ред, 
вътрешната сигурност, общественото здраве 
или международните отношения на някоя от 
държавите членки;
6. снемане на биометрични данни на 
гражданите на трети страни в съответствие 
с Регламент (ЕС) 2017/2226 на Европейския 
парламент и на Съвета от 30 ноември 2017 г. 
за създаване на Система за влизане/излизане 
(СВИ);
7. полагане на изходен граничен печат в 
документа за пътуване.
(2) При излизане на гражданин на трета 
страна с документ, различен от този, с кой­
то е влязъл на територията на държавите 
членки, се извършва допълнителна проверка 
за установяване на обстоятелствата относно 
влизането му и документа, с който е влязъл.
Г л а в а  т р е т а
РЕД ЗА ИЗВЪРШВАНЕ НА ГРАНИЧНАТА 
ПРОВЕРКА ПРИ ВРЕМЕННО ПОВТОРНО 
ВЪВЕДЕН ГРАНИЧЕН КОНТРОЛ
Чл. 32. На ГКПП на вътрешни граници 
с държави членки граничната проверка при 
временно повторно въведен граничен контрол 
се извършва по начин и ред, определен в акт 
на Министерския съвет.
Г л а в а  ч е т в ъ р т а
РЕД ЗА ПОСТАВЯНЕ НА ГРАНИЧНИ 
ПЕЧАТИ
Чл. 33. При гранична проверка на докумен­
тите за пътуване на граждани на трети страни 
се спазват следните правила за полагане на 
гранични печати:
1. когато лицето е гражданин на държава, 
която е освободена от изискването за виза, 
или притежава разрешение за пребиваване в 
държава членка, граничният печат се поставя 
на първата свободна страница, определена за 
това – входен печат вляво, а изходен вдясно 
до печата за предшестващото влизане;
2. когато лицето притежава виза, независи­
мо от нейния вид или от броя на разрешените 
влизания, граничният печат се поставя на 
страницата срещу тази, върху която е поставена 
визата, а когато тя не е свободна – на след­
ващата свободна, съгласно правилото по т. 1;
3. при облекчен режим на гранични про­
верки пътните документи на граждани на 
трети страни се подпечатват систематично 
при влизане и излизане;
4. не се поставят гранични печати върху 
машинночитаемите зони на документите за 
пътуване и визите, както и върху страниците 
с лични данни и вътрешните форзаци.
Чл. 34. (1) Не се поставят гранични печати 
в документите за пътуване на следните лица, 
освен в случаите по тяхна молба:
1. граждани на ЕС, страните по Спора­
зумението за Европейското икономическо 
пространство и Конфедерация Швейцария, 
както и членове на техните семейства, които 
представят карта за пребиваване, предвидена 
в Директива 2004/38/ЕО;
2. държавни глави и висши ръководни 
органи на властта и членове на техните де­
легации, за чието пристигане/заминаване е 
официално известено;
3. лица със статут на моряци – в моряшки 
паспорти, моряшки книжки, извън случаите, 
когато същите се репатрират или качват на 
борда на кораб в българско пристанище, в 
разрешителни на пилоти или удостоверения 
на членовете на екипажа на самолети, както 
и в пътните документи на екипажите на път­
ническите и товарните международни влакове;
4. граждани на Андора, Монако и Сан 
Марино;
5. граждани на държави, с които Републи­
ка България е установила режим на местен 
граничен трафик;
6. лица, попадащи в обхвата на Регламент 
(ЕС) 2017/2226 на Европейския парламент и 
на Съвета от 30 ноември 2017 г. за създаване 
на Система за влизане/излизане (СВИ).
(2) Не се поставят гранични печати в 
документите за пътуване на лица, премина­
ващи през ГКПП на вътрешните сухопътни 
граници с държави членки при възстановен 
граничен контрол.
Чл. 35. В документите за пътуване на не­
допуснати в Република България чужденци 
се поставя входен граничен печат, който се 
зачертава с две перпендикулярни линии на 
кръст, през средата, нанесени с черно масти­
ло, и се изписва буквата, съответстваща на 
причината за отказ за влизане, съгласно 
стандартния формуляр.
Чл. 36. В случаите, когато в документ за 
пътуване на чужденец е поставен погрешно 
граничен печат, същият се анулира, като в 
горния му ляв ъгъл с черно мастило се пос­
тавят две успоредни линии.
Г л а в а  п е т а
РЕД ЗА ИЗВЪРШВАНЕ НА ГРАНИЧНИ 
ПРОВЕРКИ НА ПРЕВОЗНИ СРЕДСТВА
Чл. 37. Проверката на превозните средст­
ва включва визуална проверка на докумен­
тите и на превозното средство, проверка 
на документите и на превозното средство в 
автоматизираните информационни системи 
и физическа проверка.